Maritima - Resensies
Elizabeth M - Apr 2019
Buitengewone toegeruste, netjiese en gerieflike akkommodasie met 'n prentjie mooi uitsig.
Dit was nog die netjiesste, gerieflikste en beste toegeruste selfsorg-eenheid waar ons tuis gegaan het en ons gaan ten minste een maal 'n jaar met vakansie en bly gewoonlik in 'n selfsorg-eenheid. Die ligging ideaal, dis uit die gewoel van Kaapstad met 'n prentjiemooi uitsig.
Magrietha se Terugvoer
Dit was vir ons n wonderlike voorreg om julle te kon leer ken.
Baie dankie vir julle vriendelikheid en dat julle die woonstel so netjies gelos het.
Ons ontmoet net die mees "amazing" mense dankie daarvoor.
Groete Magrietha en Theo
Baie vriendelik verwelkom. Die see-uitsig was asemrowend. Baie huislik. Alles wat jy benodig is verskaf. Sal definitief weer gebruik maak van die plek.
Baie dankie vir jul mooi woorde. Dit is 'n voorreg om julle te kon leer ken. Dankie dat julle die woonstel so skoon gelos het.
Theo Poppie en Puma.
Fransuné C - Dec 2018
In alle opsigte amazing!
Aankoms en die gasvryheid was ongelooflik. Netjies, ten volle toegerus. Die uitsig was uit die boeke. In geheel was dit net 'n ongelooflike ervaring en sal definitief teruggaan. Sal die plekkie enige tyd aanbeveel. 5-ster!
Waardeer die mooi woorde opreg.
Julle is pragtige mense en baie dankie dat julle die woonstel so netjies gelos het.
Ons hoop julle kom gou weer kuier. Puma verlang al klaar.
Groete Theo en Magrietha.
De Wahl H - Dec 2018
Uitstekende ligging, mooi uitsig en baie goeie waarde vir geld.
Maritima het 'n uitstekende ligging met 'n baie mooi uitsig. Kliëntediens was tops en ons het baie goeie waarde vir ons geld gekry.
Baie bly julle het die kuier geniet. Ons beskou dit as n voorreg om ons gaste te kan akkommodeer.
Emmerentia R - Apr 2018
Ons reis baie en was al by baie plekke maar Maritima is die bes ingerigte woonstel waar ons al ooit gebly het. Daar is definitief van alles, van earbuds tot 'n verkyker. Ons het regtig nie nodig gehad om enige skoonmaakmiddels ens te koop nie. Met aankoms was daar vir ons 'n bottle wyn, beskuit en vrugte. Dit is netjies en alles was net perfek. Die eienaars is baie behulpsaam en vriendelik. Sal nooit weer by enige plek gaan bly as ons Kaap toe gaan nie. Baie dankie julle, julle is die beste.
Baie dankie vir die mooi resensie. Dit is altyd 'n voorreg om nuwe vriendelike mense te ontmoet.
Baie dankie ook dat julle die plekkie so netjies gelos het waardeer.
Sandra H - Jan 2018
Baie mooi en netjiese huisie, oulike uitleg. Mooi uitsig.
Maritma het 'n goeie ligging. Ons is uiters vriendelik ontvang. Die huisie se dekor is baie mooi en prakties uitgelê. Heerlike verblyf.
Baie dankie vir jou mooi woorde. Ons is bly julle het lekker gekuier.
Vriendelike groete, Magrietha.
Glenn B - Oct 2017
Wat 'n netjiese, stil wegbrekie. Elke sent werd en sal beslis by al my vriende aanbeveel.
What a neat quiet little getaway. Worth every cent and will definitely recommend to all my friends.
Was an absolute pleasure having you.
Jan & Elmarie K - Jan 2017
Jan & Elmarie K
Uitmuntende verblyf by Maritima.
Maritima duisend! Ons is hartlik verwelkom met 'n stylvolle en skoon woonplek na die lang pad van Gauteng. Die uitsig oor die see is prentjie mooi en die eenheid is ten volle toegerus om 4 volwassenes te akkommodeer. Die plek is privaat, veilig en naby alle toerisme aantreklikhede soos Kaappunt, Misty Cliffs, Kalkbaai, Houtbaai ens. Opregte dank aan die gasvrou en gasheer wat ten alle tye verseker het dat ons verblyf uitmuntend was, ons sal weer kom kuier!
Birtus K - Dec 2016
As jy wil rus met 'n mooi uitsig en naby alle fasiliteite wil wees wat die suidelike voorstede bied, bespreek by Maritima.
Ons is vriendelik verwelkom, alles was netjies en skoon, veilige parkering en uitstekende fasiliteite vir selfsorg is beskikbaar. Maritima is naby Simonstad, Kaappunt, Kalkbaai en Muizenberg en uitstekend geleë om die voorstede plat te loop en te geniet. Groot dankie aan die die gasheer en gasvrou vir die die ektra moeite met ons kinders en vriende, dit word opreg waardeer.
Sarah-ann B - Jul 2016
Rus vir jou siel by Maritima.
Ons gesin met kinders van onderskeidelik 9 en 11 jaar het gedurende Julie 2016 by Maritima oornag vir 2 nagte. Ons is vriendelik verwelkom en het dadelik tuis gevoel. Die eenheid is goed toegerus en ons was mal oor die interieur. Daar is 'n lieflike see-uitsig, ons het selfs walvisse gesien. Veilige parkeerplek. Eenheid het 'n alarmsisteem. Ons was baie spyt dat ons nie langer kom bly nie. Waarde vir geld. Baie dankie!